KIRJALLINEN KYSYMYS E-3320/00 esittäjä(t): António Campos (PSE) komissiolle. Yhteinen maatalouspolitiikka.



Virallinen lehti nro 163 E , 06/06/2001 s. 0086 - 0087



KIRJALLINEN KYSYMYS E-3320/00 esittäjä(t): António Campos (PSE) komissiolle (25. lokakuuta 2000) Aihe: Yhteinen maatalouspolitiikka Voisiko komissio vastata seuraaviin kysymyksiin: 1. Mikä on viljantuotantoon käytetty pinta-ala unionin 15 jäsenvaltiossa? 2. Mikä on unionin viljantuottajien lukumäärä? 3. Mikä on keskimääräinen viljantuotannossa työskentelevien työntekijöiden määrä hehtaaria kohden? 4. Mikä on EMOTR-tukiosastosta viljantuotantoon myönnettyjen varojen kokonaismäärä? 5. Mikä on EMOTR-tukiosastosta myönnetty keskimääräinen tuki viljantuottajaa kohden? 6. Mikä on EMOTR-tukiosastosta viljantuotantoon myönnetty keskimääräinen hehtaari- ja työntekijäkohtainen tuki? 7. Mikä on viljantuotannon osuus unionin maataloustuotannosta? 8. Mikä on viljan tuonnin ja viennin suhde unionin 15 jäsenvaltiossa? 9. Mikä on hedelmien ja vihannesten viljelyyn käytetty pinta-ala unionin 15 jäsenvaltiossa? 10. Mikä on unionin hedelmien ja vihannesten tuottajien lukumäärä? 11. Mikä on keskimääräinen hedelmien ja vihannesten tuotannossa työskentelevien työntekijöiden määrä hehtaaria kohden? 12. Mikä on EMOTR-tukiosastosta hedelmien ja vihannesten tuotantoon myönnettyjen varojen kokonaismäärä? 13. Mikä on EMOTR-tukiosastosta myönnetty keskimääräinen tuki hedelmien ja vihannesten tuottajaa kohden? 14. Mikä on EMOTR-tukiosastosta hedelmien ja vihannesten tuotantoon myönnetty keskimääräinen hehtaari- ja työntekijäkohtainen tuki? 15. Mikä on hedelmien ja vihannesten tuonnin ja viennin suhde unionin 15 jäsenvaltiossa? 16. Mikä on hedelmien ja vihannesten tuotannon osuus unionin maataloustuotannosta? Franz Fischlerin komission puolesta antama täydentävä vastaus (17. tammikuuta 2001) Jäljempänä parlamentin jäsenen pyytämät, vuodelta 1997 käytettävissä olevat tiedot. 1. Viljantuotantoon käytetty pinta-ala yhteisössä on 38 105 000 hehtaaria; 2. Yhteisön viljantuottajien lukumäärä on 2 995 000 (viljaa viljelevien tilojen lukumäärä); 3. Komissiolla ei ole tietoja keskimääräisestä viljantuotannossa työskentelevien työntekijöiden määrästä hehtaaria kohden. Maatalouden kirjanpidon tietoverkon (RICA) keräämien tietojen mukaan peltokasvien viljelyyn erikoistuneilla tiloilla keskimääräinen työntekijöiden määrä on 1,97 työyksikköä/vuosi sadalla hehtaarilla viljelyyn käytetystä kokonaispinta-alasta, johon sisältyy viljan ja öljykasvien lisäksi muidenkin lajien tuotanto; 4. Euroopan maatalouden ohjaus- ja tukirahaston (EMOTR) tukiosastosta viljantuotantoon myönnettyjen varojen kokonaismäärä on 12 160,5 miljoonaa euroa. 5. EMOTR:n tukiosastosta myönnetty keskimääräinen tuki viljantuottajaa kohden on 4 060,3 euroa tilaa kohden; 6. Komissiolla ei ole tietoa EMOTR:n tukiosastosta viljantuotantoon myönnetystä keskimääräisestä hehtaari- ja työntekijäkohtaisesta tuesta kohdassa 3 mainitusta syystä; 7. Viljantuotannon osuus yhteisön maataloustuotannosta on 9,4 prosenttia; 8. Viljan tuonnin ja viennin suhde yhteisössä on + 2 503 miljoonaa euroa; 9. Hedelmien ja vihannesten viljelyyn käytetty pinta-ala yhteisössä on 4 999 000 hehtaaria, mihin sisältyy myös sitrushedelmien tuotanto; 10. Yhteisön hedelmien ja vihannesten tuottajien lukumäärä on 1 620 000 (joko hedelmiä tai vihanneksia viljelevien tilojen lukumäärä); 11. Komissiolla ei ole tietoa keskimääräisestä hedelmien ja vihannesten tuotannossa työskentelevien työntekijöiden määrästä hehtaaria kohden. RICA:n keräämien tietojen mukaan hedelmien ja vihannesten viljelyyn erikoistuneilla tiloilla työskentelevien työntekijöiden määrä on hedelmien osalta 21,94 ja vihannesten osalta 17,41 työyksikköä/vuosi sadalla hehtaarilla viljelyyn käytetystä kokonaispinta-alasta, johon sisältyy hedelmien ja vihannesten lisäksi muidenkin lajien tuotanto; 12. EMOTR-tukiosastosta hedelmien ja vihannesten tuotantoon myönnettyjen varojen kokonaismäärä on 1 553,3 miljoonaa euroa; 13. EMOTR:n tukiosastosta hedelmien ja vihannesten tuotantoon myönnettyjen varojen kokonaismäärä on 959 euroa tilaa kohden; 14. Komissiolla ei ole tietoa EMOTR:n tukiosastosta hedelmien ja vihannesten tuotantoon myönnetystä keskimääräisestä hehtaari- ja työntekijäkohtaisesta tuesta yhteisössä kohdassa 11 mainituista syistä; 15. Hedelmien ja vihannesten (yhdistetyn nimikkeistön luvut 7 ja 8) tuonnin ja viennin suhde yhteisössä on 6 885 miljoonaa euroa; 16. Hedelmien ja vihannesten tuotannon osuus yhteisön maataloustuotannosta on 15,2 prosenttia, johon sisältyy myös sitrushedelmien tuotanto.